# Εφαρμογή Συντακτικού Ελέγχου Αναφορών DAC2/CRS

# Έκδοση 1.1

Η εφαρμογή παραδίδεται σε μορφή εκτελέσιμου αρχείου jar (automaticExchange-validator-application) και απαιτεί εγκατάσταση Java 1.7 ή νεότερη στον υπολογιστή που θα την εκτελεί.

Η εκτέλεσή της εφαρμογής γίνεται (αφού πρώτα μετακινηθούμε στον κατάλογο στον οποίο έχουμε αποθηκεύσει το αρχείο jar) με την εντολή:

java –Dfile.encoding=UTF8 –jar automaticExchange-validator-application.jar <report\_filename> <ΑΦΜ\_Αποστέλουσας\_Εταιρείας> <Έτος\_αναφοράς> <test\_data\_y/n> [> < output\_file>]

Η παράμετρος <response\_filename> είναι υποχρεωτική και περιέχει το full path name του αρχείου που θέλουμε να ελέγξουμε.

Η παράμετρος <ΑΦΜ\_Αποστέλλουσας\_Εταιρείας> περιέχει το ΑΦΜ του Χρηματοπιστωτικού Ιδρύματος που αποστέλλει την αναφορά (Χρησιμοποιείται για να ελεγχθεί η ορθότητα του MessageRefId και των DocRefid που περιέχονται στην αναφορά).

Η παράμετρος < Έτος\_αναφοράς> περιέχει το έτος στο οποίο αναφέρονται τα δεδομένα της αναφοράς (Χρησιμοποιείται για να ελεγχθεί η ορθότητα του MessageRefId, του ReportingPeriod και των DocRefid που περιέχονται στην αναφορά).

Η παράμετρος < test\_data\_y/n > που παίρνει την τιμή y ή n και υποδεικνύει ένα το αρχείο περιέχει δοκιμαστικά δεδομένα (όταν έχει την τιμή y) ή πραγματικά (άλλη τιμή). (Χρησιμοποιείται για να ελεγχθεί η ορθότητα των τιμών που αποδίδονται στο DocTypeIndic).

Προαιρετικά μπορείτε να καθορίσετε και το αρχείο στο οποίο θα αποθηκευτούν τυχόν λάθη που θα ανιχνευθούν κατά τη διαδικασία ελέγχου, για την καλύτερη επεξεργασία τους. Εάν δεν ορίσετε αρχείο αποθήκευσης των λαθών τότε τυχόν λάθη θα εμφανιστούν στην οθόνη.

Τα λάθη καταγράφονται σύμφωνα με τις τεχνικές προδιαγραφές που έχουν δημοσιευθεί στον ιστότοπο της Α.Α.Δ.Ε.

Επίσης με την εκτέλεση της εντολής java –jar automaticExchange-validator-application.jar –v ελέγχετε την έκδοση του προγράμματος ελέγχου που χρησιμοποιείτε.

Επισημαίνουμε ότι η εφαρμογή ανιχνεύει συντακτικά λάθη του XML αρχείου και μεγάλο μέρος των λογικών λαθών της αναφοράς. Η εφαρμογή **δεν μπορεί να επαληθεύσει το σύνολο των λογικών λαθών** αφού κάποια από αυτά σχετίζονται με τη μοναδικότητα των υποβαλλόμενων docRefid στο σύνολο των υποβολών ενός Χρηματοπιστωτικού Ιδρύματος ή στην περίπτωση τροποποιητικών αναφορών στην ύπαρξη κάποιων αναφερόμενων συσχετιζόμενων docRefid.